AAV พุ่ง 9% รับแผนกลับมาให้บริการเที่ยวบินในประเทศ 1 พ.ค.นี้-เคาะเป้า 1.80 บ.
AAV พุ่ง 9% รับแผนกลับมาให้บริการเที่ยวบินในประเทศ 1 พ.ค.นี้-เคาะเป้า 1.80 บ.
AAV พุ่ง 9% รับแผนกลับมาให้บริการเที่ยวบินในประเทศ 1 พ.ค.นี้-เคาะเป้า 1.80 บ.
20 เม.ย. 2563

ผู้สื่ข่าวรายงานว่า บริษัท เอเชีย เอวิเอชั่น จำกัด (มหาชน) หรือ AAV ณ เวลา 11.01 น. อยู่ทีระดับ 1.64 บาท บวก 0.14 บาท หรือ 9.33%  ด้วยมูลค่าซื้อขาย 179.78 ล้านบาท

บล.เคทีบี (ประเทศไทย) ระบุในบทวิเคราะห์ฯ มองเป็นบวกเล็กน้อย กับข่าวที่ออกมาว่าสายการบินไทยแอร์เอเชีย และสายการบินไทยไลอ้อนแอร์ ประกาศมีแผนจะกลับมาให้บริการเที่ยวบินภายในประเทศตั้งแต่ 1 พ.ค. โดยจะทยอยเปิดไปยังเมืองหลัก ๆ ก่อน ส่วนเส้นทางบินในประเทศเส้นทางอื่น ๆ ยังต้องรอประเมินสถานการณ์อีกครั้ง
โดยฝ่ายวิจัยมองเป็นข่าวดีที่สายการบินกลับมาให้บริการ จะทำให้เริ่มกลับมามีรายได้อีกครั้ง หลังจากเดือน เม.ย.ที่หยุดทำการบินทั้งในประเทศและต่างประเทศทั้งหมด แต่ยังมองบวกไม่มาก โดยประเมินว่าจำนวนผู้โดยสารจะยังคงอยู่ในระดับต่ำต่อเนื่องตลอดทั้งไตรมาส 2/63 เพราะจะยังเป็นเพียงการเปิดให้บริการเที่ยวบินในประเทศเฉพาะเส้นทางหลักเท่านั้น ส่วนเที่ยวบินต่างประเทศคาดว่าจะยังไม่กลับมาเปิดให้บริการในเร็วๆ นี้ นอกจากนั้น จากมาตรการ social distancing อาจทำให้การจัดที่นั่งบนเครื่องบินทำได้ไม่เต็มที่ ส่งผลให้ load factor จะอยู่ในระดับต่ำ โดยประเมินว่าธุรกิจสายการบินจะยังขาดทุนต่อเนื่องตลอดทั้งปี 2563
ด้านราคาหุ้นกลุ่มสายการบินคาดว่าได้สะท้อนข่าวลบไปแล้ว ทั้งนี้ บมจ.เอเชีย เอวิเอชั่น (AAV) แนะนำ “ถือ” ราคาเป้าหมาย 1.80 บาท ขณะที่ในส่วนของธุรกิจสายการบิน บมจ.ท่าอากาศยานไทย (AOT) คาดว่าจะได้ผลบวกจากสายการบินที่เริ่มทยอยกลับมาทำการบินอีกครั้ง ทั้งนี้ ประเมินจำนวนผู้โดยสารในเดือน เม.ย.จะเป็นจุดต่ำสุด แต่จะยังฟื้นตัวช้าจนกว่าสถานการณ์การแพร่ระบาดโควิด-19 จะคลี่คลายในปีหน้า โดย AOT ยังแนะนำ “ถือ” ราคาเป้าหมาย 61.00 บาท